钦定古今图书集成/明伦汇编/官常典/第380卷 > 唐
## 钦定古今图书集成/明伦汇编/官常典/第380卷 > 唐

唐仍隋制，以典客署隶鸿胪寺，设令、丞掌客诸职。
按《唐书百官志》：“鸿胪寺领典客署，令一人，从七品下；
丞三人，从八品下。掌二王后介公、酅公之版籍，及四
夷归化在藩者，朝贺、宴享、送迎皆预焉。酋渠首领朝
见者，给禀食；病则遣医，给汤药；丧则给以所须。还蕃
赐物，则佐其受领教拜谢之节。”

〈注〉有典客十三人，府四人，史八人，《掌固》二人，

《掌客》十五人，正九品上。掌送迎蕃客，颛莅馆舍。

===辽===辽专设客省，领四方馆及礼信、礼宾诸司。

按《辽史百官志》：“南面朝官，　辽有北面朝官矣，既得
燕代十有六州，乃用唐制，复设南面三省、六部、台、院、
寺、监、诸卫、东宫之官。”

客省。太宗会同元年置。

都客省。兴宗重熙十年见“都客省回鹘重哥。”

客省使。会同五年见客省使耶律化哥。

左客省使萧《护思》，应历初为左客省使。

右客省使。

客省副使。

《四方馆》。

四方馆使。高勋，太宗入汴为四方馆使。

四方馆副使。道宗咸雍五年，诏“四方馆副使止以契
丹人充。”

勾当礼信司。兴宗重熙七年，见勾当礼信司《骨欲》
礼宾使司。

礼宾使，大公鼎曾祖忠为礼宾使。